**Študentska organizacija Slovenije**

Dunajska 51

1000 Ljubljana

v sodelovanju s Študentsko organizacijo Univerze v Ljubljani, Študentsko organizacijo Univerze v Mariboru, Študentsko organizacijo Univerze na Primorskem in študentskimi organizacijami lokalnih skupnosti

ter Fundacijo Študentski tolar, ustanovo ŠOU v Ljubljani

objavlja:

**POZIV**

**ŠTUDENTSKE ORGANIZACIJE SLOVENIJE**

**ZA DODELITEV NEPOVRATNE DENARNE POMOČI ŠTUDENTOM**

**OB IZBRUHU KORONAVIRUSA**

Ljubljana, 29. 4. 2020

1. **NAMEN, CILJ IN PREDMET POZIVA**

Namen poziva je reševanje trenutne socialne stiske študentov, nastale kot posledice izbruha koronavirusa in onemogočenega opravljanja občasnih in začasnih del študentov.

Cilj poziva je dodelitev nepovratne denarne pomoči prosilcem, ki izpolnjujejo pogoje in merila iz tega poziva in so na njem izbrani ter s tem prispevati k zmanjšanju izgube dohodka študentov v stiski.

Predmet poziva jedodelitev nepovratne denarne pomoči študentom v socialni stiski, in sicer v višini 150,00 €.

Poziv je namenjen članom Študentske organizacije Slovenije. Natančnejši pogoji za prijavo na poziv so objavljeni v poglavju 2.

Sredstva za denarno pomoč na pozivu so pridobljena iz naslova Študentske organizacije Slovenije, Študentske organizacije Univerze v Ljubljani, Študentske organizacije Univerze v Mariboru, Študentske organizacije Univerze na Primorskem in študentskih organizacij lokalnih skupnosti, ki so k zbiranju sredstev pozvala še tudi druge pravne osebe in državljane Republike Slovenije. Ta sredstva se zbirajo na računu Fundacije Študentski tolar, ustanove ŠOU v Ljubljani (v nadaljevanju: Fundacija Študentski tolar), ki s svojim znanjem in izkušnjami sodeluje pri izvedbi poziva. Študentska organizacija Slovenije bo vsak konec tedna sporočala višino zbranih sredstev minulega tedna za izvedbo tega poziva. Organizacijske oblike Študentske organizacije Slovenije so za izvedbo tega poziva namenila sredstva najmanj v višini 25.000,00 €.

Naslovnik poziva je Študentska organizacija Slovenije, ki pri izvedbi poziva sodeluje s Fundacijo Študentski tolar, ustanovo ŠOU v Ljubljani in z zgoraj omenjenimi Študentskimi organizacijami Univerz ter študentskimi organizacijami lokalnih skupnostii.

1. **POGOJI, KI JIH MORAJO IZPOLNJEVATI PROSILCI**

Pomoč se lahko dodeli samo osebam, ki izpolnjujejo **enega od spodnjih pogojev, in sicer** **da imajo v študijskem letu 2019/20**:

1. status študenta na višjih strokovnih šolah, ki so vpisane v Centralno evidenco udeležencev vzgoje in izobraževanja (CEUVIZ), ali visokošolskih zavodih, ki so vpisani v Evidenčni in analitskim informacijskim sistemom visokega šolstva v Republiki Sloveniji (eVŠ), v Republiki Sloveniji;
2. status študenta na javno priznanem višješolskem ali visokošolskem zavodu v tujini in so hkrati državljani Republike Slovenije.

Dodatno, pomoč se lahko dodeli samo osebam, ki poleg pogoja iz prejšnjega odstavka, **izpolnjujejo vse spodaj navedene pogoje**, in sicer da:

* niso v rednem delovnem razmerju (za čas od oddaje vloge do izdane odločbe);
* so v obdobju od 1. 4. 2019 do 31. 3. 2020 preko opravljanja občasnih in začasnih del študentov zaslužili vsaj 1.800,00 € neto (povprečno 150 € mesečno);
* so v obdobju od 1. 3. 2020 do 30. 4. 2020 utrpeli izpad dohodkov vsaj v višini 150 € (povprečno v višini 75 € mesečno) v primerjavi s prejemki v obdobju od 1. 11. 2019 do 29. 2. 2020;
* imajo v Republiki Sloveniji urejeno začasno ali stalno prebivališče;
* imajo odprt bančni račun pri izbrani banki (ne glede na državo) najmanj od 1. 11. 2019 dalje.

Obenem se mora še upoštevati:

* prosilec je v socialni stiski, zaradi položaja, nastalega kot posledica epidemije koronavirusa, ko je izgubil del dohodka zaradi nezmožnosti opravljanja študentskega dela;
* denarna pomoč po tem pozivu bo prosilcu pomagala pri razreševanju stiske, nastale kot posledica epidemije koronavirusa.

Razlogi za socialno stisko so lahko:

* nastop brezposelnosti vzdrževalca družine, ki je nastala po 15. 3. 2020;
* smrt vzdrževalca družine, kot posledice koronavirusa;
* zdravstvene, psihosocialne ali druge posebne okoliščine, ki so nastale kot posledica epidemije koronavirusa;
* izpad dohodkov kot posledice epidemije koronavirusa;
* druge ekonomske ali socialne okoliščine, ki so nastale kot posledica epidemije koronavirusa.

Ne glede na napisano v tem poglavju, se denarna pomoč po tem pozivu ne more dodeliti osebam, ki opravljajo funkcijo ali delo na Študentski organizaciji Sloveniji ali njenih organizacijskih oblikah.

1. **DOKUMENTACIJA, KI JO PREDLOŽIJO PROSILCI**

**Vsi dokumenti, dokazila, kot tudi sama vloga, morajo biti zapisani v slovenskem ali angleškem jeziku, denarne enote pa pretvorjene v evre.**

Prosilec NE potrebuje uradnega prevoda dokumentov, temveč naj priložene dokumente sam prevede v enega od teh dveh jezikov (enako velja za denarne enote).

**I. Prošnja, dokazila in izjave, ki jih morajo predložiti vsi prosilci (obrazci so priloženi v nadaljevanju):**

1. pisna prošnja (opis trenutne stiske, kot posledice epidemije zaradi koronavirusa);
2. izpolnjen Obrazec za dodelitev denarne pomoči;
3. izpolnjena Izjava o osebnih računih in aktivnem članstvu v študentskem servisu ter nezaposlenosti;
4. fotokopija osebnega dokumenta z obeh strani;
5. fotokopija bančne kartice oz. kartic z obeh strani;
6. trije izpolnjeni in podpisani izvodi Pogodbe o denarni pomoči študentom v stiski – Covid-19, s čimer se prosilec strinja s pogodbenimi določili;
7. potrdilo o vpisu na visokošolski zavod za študijsko leto 2019/20;
8. dokazila vseh bank, pri katerih ima prosilec odprt tekoči račun, o vseh nakazilih oz. prejemkih za obdobje od 1. 11. 2019 do 30. 4. 2020;

*Na dokazilu morata biti razvidna tudi končno stanje in imetnik računa.*

*Tuji državljani morajo priložiti tudi dokazila bank iz matične države oz. države, kjer imajo urejeno državljanstvo. Izpiske morajo prevesti v slovenski ali angleški jezik. Uradni prevod ni potreben. Denarne enote naj prosilec sam pretvori v evre.*

*V primeru, da ima študent odprt varčevalni račun, je treba priložiti tudi končno stanje na tem računu.*

1. izpis zaslužkov, prejetih na podlagi napotnic študentskega servisa za obdobje od 1. 4. 2019 do 31. 3. 2020;
2. izpolnjen Obrazec o priloženi dokumentaciji.

**II. Dokazila in potrdila, ki jih lahko prosilci dodatno predložijo:**

* fotokopijo najemne pogodbe za bivanje prosilca v času študija in potrdilo o plačilu najemnine za mesec marec 2020 (obe dokazili obvezno priložijo prosilci, ki imajo te življenjske stroške);
* potrdilo o brezposelnosti vzdrževalca družine (če je ta nastala od 15. 3. 2020 naprej);
* fotokopije rojstnih listov otrok (obvezno priložijo prosilci, ki imajo otroke);
* potrdilo o statusu študenta s posebnimi potrebami (obvezno priložijo prosilci s tem statusom);
* druga potrdila iz obdobja po 15. 3. 2020, ki potrjujejo socialno ogroženost prosilca (kot so npr. zdravniška potrdila prosilca ali ožjih članov družine, ki potrjujejo spremembo zdravstvenega stanja zaradi okužbe s koronavirusom covid-19 …).

1. **MERILA ZA DODELITEV POMOČI**

Pri dodeljevanju pomoči se kot glavni merili upoštevata trenutna stiska študenta in izpad dohodkov oziroma študentskega dela, ki sta nastala kot posledica epidemije koronavirusa covid-19.

Ocena trenutnega socialnega položaja študenta se pridobi s točkovanjem po točkovniku, objavljenem v zadnjem poglavju in ga sestavljajo točke za:

* trenutni položaj prosilca, ocenjen na podlagi pisne prošnje;
* prejemke prosilca v obdobju od 1. 11. 2019 do 30. 4. 2020;
* delo preko napotnice študentskega servisa v obdobju od 1. 4. 2019 do 31. 3. 2020;
* izpad dohodkov prosilca v obdobju od 1. 3. 2020 do 30. 4. 2020 v primerjavi s preteklim obdobjem (1. 11. 2019 do 29. 2. 2020);
* višino najemnine, ki jo mora prosilec poravnati za svoje bivanje v času študija (dodatno);

Prosilec prejme točke le v primeru priloženih najemne pogodbe, iz katere je razvidno najemniško razmerje prosilca na naslovu, kjer ima urejeno stalno/začasno bivališče, in potrdila o plačilu najemnine za mesec marec 2020. Kot potrdilo o plačilu najemnine se upošteva bančno nakazilo ali izjava najemodajalca v primeru gotovinskega plačila. Prosilca po oddani vlogi k naknadni oddaji teh dveh dokazil ne pozivamo.

* brezposelnost starša oz. skrbnika, ki je nastala po 15. 3. 2020 (dodatno);

Prosilec prejme točke le v primeru priloženega potrdila Zavoda RS za zaposlovanje, ki priča o brezposelnosti starša oz. skrbnika po 15. 3. 2020. Prosilca po oddani vlogi k naknadni oddaji tega potrdila ne pozivamo.

* zdravniško potrdilo (dodatno);

Prosilec prejme točke le v primeru priloženega zdravniškega potrdila, ki priča o okužbi s koronavirusom prosilca ali njegovega ožjega družinskega člana, s katerim si prosilec deli gospodinjstvo. Prosilca po oddani vlogi k naknadni oddaji tega potrdila ne pozivamo.

* status študenta s posebnimi potrebami (dodatno);

Prosilec prejme točke le v primeru priloženega potrdila o imetju tovrstnega statusa. Prosilca po oddani vlogi k naknadni oddaji tega potrdila ne pozivamo.

* rojstni listi otrok (dodatno);

Prosilec prejme točke le v primeru priloženih rojstnih listov svojih otrok. Prosilca po oddani vlogi k naknadni oddaji tega izpisa ne pozivamo.

1. **IZBIRNI POSTOPEK**

Na podlagi skupne ocene opisa socialne stiske, vlog in dokazil komisija v sestavi predstavnikov organizacijskih oblik Študentske organizacije Slovenije in Fundacije Študentski tolar pregleda in točkuje posamezno vlogo. Na podlagi vloge in ugotovitve komisije se izda predlog sklepa zastopnikoma Študentske organizacije Slovenije in Fundacije Študentski tolar, ki izdata odločbo. Odločba je dokončna in prosilec nanjo nima možnosti pritožbe. Odločbe na podlagi tega poziva bodo izdane po pregledu vseh vlog, predvidoma do 30. 6. 2020.

Pri sklepanju pogodb o dodelitvi enkratne denarne pomoči bosta Študentske organizacije Slovenije in Fundacija Študentski tolar upoštevali prednostni vrstni red prosilcev glede na doseženo število točk.

Do denarne pomoči po tem pozivu bodo upravičeni prosilci s pridobljenim največjim številom točk glede na točkovnik in glede na razpoložljiva sredstva po tem pozivu.

Prosilci morajo podpisati pogodbo o dodelitvi denarne pomoči. Pogodba je priložena temu pozivu in jo mora prosilec obvezno poslati skupaj s svojo vlogo. Če bo vloga prosilca odobrena, bosta Študentska organizacija Slovenije in Fundacija Študentski tolar dokončno izpolnili pogodbo in en izvod pogodbe izročili prosilcu. Pogodba prosilca, ki ne bo prejel denarne pomoči po tem pozivu, ne bo dokončno izpolnjena in se hrani v arhivu Študentske organizacije Slovenije.

1. **OBLIKA DODELITVE DENARNE POMOČI**

Sredstva, ki bodo dodeljena posameznemu prosilcu, bodo na podlagi sklenjene pogodbe nakazana prosilcu na njegov osebni račun kot humanitarna pomoč. Nakazila po tem pozivu bo na podlagi odločb iz prejšnjega poglavja v imenu nosilcev tega poziva izvedla Fundacija Študentski tolar.

Posameznemu prosilcu se sme dodeliti denarna pomoč **v enkratnem znesku v višini 150,00 €** (z besedami sto petdeset).

1. **ROK IN NAČIN PREDLOŽITVE VLOG**

**Rok za predložitev vlog je do vključno 19. 5. 2020** (velja poštni žig).

Prosilce pozivamo, da se na poziv **prijavijo čim prej**.

Prosilec mora vlogo poslati **s priporočeno pošto** na naslov: Študentska organizacija Slovenije, Dunajska 51, 1000 Ljubljana.

**Opremljenost vloge:** Vlogo na poziv je treba poslati v zaprti ovojnici, na kateri mora biti vidna ustrezna označba: »Ne odpiraj – Vloga za denarno pomoč«. Na hrbtni strani ovojnice naj bo napisan naslov prosilca.

Veljavna bo vloga, ki bo pravilno in pravočasno predložena naročniku. V primeru nepopolne vloge komisija vlagatelja preko elektronske pošte pozove k dopolnitvi obvezne dokumentacije v skladu z določili tega poziva (morebitne dodatne priloge prosilec priloži sam ob oddaji vloge). Vlagatelj **mora vlogo dopolniti v največ sedmih dneh od prejema poziva k dopolnitvi vloge, sicer se vloga zavrže.** Nepopolne vloge po roku za dopolnitev in nepravilno ali nepravočasno oddane vloge bo komisija zavrgla.

1. **DODATNE INFORMACIJE**

Dodatne informacije so na voljo preko e-pošte [*sklad@studentska-org.si*](mailto:sklad@studentska-org.si).Informacije o tem pozivu so objavljene na spletni strani [*www.studentska-org.si*](http://www.studentska-org.si/)*.*

1. **TOČKOVNIK**

|  |  |  |  |  |
| --- | --- | --- | --- | --- |
| **POZIV OB IZBRUHU KORONAVIRUSA** | | | | |
| **TOČKOVNIK** | | | | |
|  |  |  | |  |
| **Priimek in ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | **oznaka.: \_\_\_\_\_\_\_\_\_\_\_\_\_** | | |
|  |  |  |  | |
|  | **rangi** | **točkovnik** | **dosežene točke** | |
| 1. **PREJEMKI V OBDOBJU OD 1. 11. 2019 DO 30. 4. 2020 (na mesec)**   *opomba: seštejemo vsa nakazila na vseh bančnih računih in seštevek delimo s 6* | do 178,00 € | 15 |  | |
| 178,01–297,00 € | 13 |
| 297,01–356,76 € | 11 |
| 356,77–416,00 € | 8 |
| BANKA | 416,01–524,00 € | 6 |
| ZNESEK | 524,01–634,24 € | 4 |
|  | 634,25–819,25 € | 2 |
|  | 819,26 € ali več | 1 |
| 1. **IZPAD DOHODKOV OD 1. 3. DO 30. 4. 2020 V PRIMERJAVI S PRETEKLIM OBDOBJEM (1. 11. 2019 do 29. 2. 2020)**   *opomba: seštejemo vsa nakazila na vseh bančnih računih v obeh obdobjih, ju delimo s številom mesecev in primerjamo*  *POVPREČJE NOV–FEB*  *POVPREČJE MAR–APRIL* | 150–200,00 € | 1 |  | |
| 200,01–250,00 € | 2 |
| 250,01–300,00 € | 3 |
| 300,01–350,00 € | 4 |
| 350,01 € ali več | 5 |
| 1. **DELO PREKO ŠTUDENTSKEGA SERVISA V OBDOBJU OD 1. 4. 2019 DO 31. 3. 2020 (na mesec)**   *opomba: seštejemo vsa nakazila in seštevek delimo z 12*  ZNESEK | 150,00–200,00 € | 2 |  | |
| 200,01–350,00 € | 5 |
| 350,01–500,00 € | 8 |
| 500,01–650,00 € | 11 |
| 650,00 € ali več | 15 |
| 1. **VIŠINA MESEČNE NAJEMNINE SKUPAJ S STROŠKI, KI JO MORA PROSILEC ZA SVOJ RAČUN PORAVNATI ZA SVOJE BIVANJE V ČASU ŠTUDIJA** | do 127,40 € | 3 |  | |
| 127,41 € ali več | 5 |  | |
| 1. **BREZPOSELNOST VZDRŽEVALCA DRUŽINE**   **(nastala po 15. 3. 2020)** | enega | 2 |  | |
| obeh | 5 |
| 1. **ZDRAVNIŠKO POTRDILO o okužbi s koronavirusom** | | 5 |  | |
| 1. **STATUS ŠTUDENTA S POSEBNIMI POTREBAMI** | | 2 |  | |
| 1. **OTROCI** | 1 otrok | 2 |  | |
| 2 otroka ali več | 5 |
| 1. **TRENUTNA SOCIALNA STISKA**   *opomba: ocenjeno glede na pisno obrazložitev prosilca o njegovi socialni stiski* | | 0–30 |  | |
|  | **skupaj točke** | |  | |
| ***Opombe:*** |  |  |  | |
| ***Podpis člana/-ice komisije:*** |  |  |  | |